Nissan
<s>Nissan Motor Company, Ltd. (jap. 日産自動車株式会社; Nissan Jidōsha Kabushiki-gaisha) (TYO: 7201), poznatiji kao Nissan je japanski multinacionalni proizvođač automobila.</s><s>Nissan Motor Company prije je bio član Nissan grupacije, ali je postao samostalan nakon rekonstrukcije u vrijeme kada je predsjednik kompanije postao Carlos Ghosn.</s>

<s>Izgovaranje imena Nissan je različito ovisno o tržištu.</s><s>Tako se ime Nissan drugačije izgovara u SAD-u, Velikoj Britaniji ili Japanu.</s>

<s>U prošlosti je Nissan prodavao svoje automobile pod nazivom Datsun te je jedan od najvećih proizvođača automobila.</s><s>Od kolovoza 2009. sjedište tvrtke se nalazi u Nishi-ku, Yokohama, Japan.</s><s>1999.</s><s>Nissan ulazi u alijansu sa francuskim Renaultom koji posjeduje 44,4 % japanske tvrtke, dok Nissan posjeduje 15 % dionica Renaulta od 2008.</s><s>Nissan je po proizvodnji treći japanski i azijski proizvođač automobila, te ga se u tom kontekstu spominje kao članom "Velike trojice".</s><s>Također, sam proizvođač proizvodi i luksuzne automobile pod brandom Infiniti.</s>

<s>Nissanovi VQ motori, motori V6 konfiguracije, već se 14 uzastopnih godina nalaze na Wardovoj ljestvici 10 najboljih motora.</s>

<s>Povijest</s>

<s>Počeci s imenom Datsun od 1914.</s>

<s>Tvrtka Nissan, u početku se predstavljala pod brandom DAT.</s><s>Samo ime DAT nastalo je kao akronim prezimena osnivača samoga Nissana i to:</s>

<s>Kenjiro Den (jap. 田 健次郎; Den Kenjirō),
 Rokuro Aoyama (青山 禄朗; Aoyama Rokurō) i
 Meitaro Takeuchi (竹内 明太郎; Takeuchi Meitarō).</s>

<s>Ime tvrtke je 1918. preimenovano u Kwaishinsha Motorcar Co., dok je 1925. tvrtka ponovo preimenovana, i to u DAT Motorcar Co.</s><s>Tako DAT Motorcar osim proizvodnje automobila, započinje i s proizvodnjom kamiona.</s><s>Uskoro proizvodnja kamiona postaje glavna u industriji zbog gotovo nepostojanja potrošačkog tržišta za osobne automobile u to vrijeme.</s><s>Počevši od 1918., proizvodnja kamiona namijenjena je vojnom tržištu.</s><s>Zbog niske potražnje na vojnom tržištu tokom 1920-ih, DAT se 1926. spaja sa Jitsuyo Motors, drugim najvećim proizvođačem kamiona u Japanu.</s>

<s>1926.</s><s>DAT Motors iz Tokija spaja se s tvrtkom iz Osake - Jitsuyo Jidosha Co., Ltd. (実用自動車製造株式会社; Jitsuyō Jidōsha Seizō Kabushiki-Gaisha) odnosno Jitsuyo Motors.</s><s>Rezultat tog spajanja je novonastala tvrtka DAT Automobile Manufacturing Co., Ltd. (jap. ダット自動車製造株式会社; Datto Jidōsha Seizō Kabushiki-Gaisha).</s>

<s>1931.</s><s>DAT na tržište izbacuje mali automobil, prvi Datson.</s><s>Ime tog automobila u prijevodu sa engleskog značilo bi "DAT-ov sin" (Son of DAT).</s><s>Kasnije, tokom 1933.</s><s>Nissan preuzima kontrolu nad DAT Motorsom, te je posljedni slog riječi Datson - slog SON, promijenjen u slog SUN.</s><s>Razlog toga je što riječ "son" na japanskom jeziku znači gubitak (jap. 損).</s><s>Iz toga proizlazi novo ime tvrtke "Datsun" (jap. ダットサン; Dattosan).</s>

<s>1933. dolazi do još jedne promjene imena, i to u - Jidosha-Seizo Co., Ltd. (jap. 自動車製造株式会社; Jidōsha Seizō Kabushiki-Gaisha; Automobile Manufacturing Co., Ltd.) te je sjedište tvrtke preseljeno u Yokohami.</s>

<s>Prva upotreba naziva Nissan 1930-ih</s>

<s>Yoshisuke Aikawa je 1928. godine osnovao holding kompaniju Nippon Sangyo (Nipponska industrija).</s><s>Naziv Nissan nastao je tokom 1930-ih kao kratica tvrtke Nippon Sangyo na tokijskoj burzi.</s><s>Tokom tog vremena Nissan se bavio poslovima vezanim uz ljevaonicu te proizvodnju automobilskih dijelova.</s><s>Tek 1933.</s><s>Nissan odlukom prvog predsjednika tvrtke, Yoshisukea Aikawe započinje s proizvodnjom automobila.</s>

<s>Nissan uskoro raste te u konačnici uključuje 74 tvrtki, te tokom II. svjetskog rata veličinom postaje 4. tvrtka u Japanu.</s>

<s>1931.</s><s>Aikawa kupuje kontrolni paket dionica DAT Motorsa, te 1933. spaja odjel tvrtke Tobata Casting zadužen za proizvodnju automobilskih dijelova, s DAT motorsom.</s><s>Budući da je Tobata Casting bio Nissanova tvrtka, Nissan započinje s proizvodnjom automobila.</s>

<s>Osnivanje tvrtke kao Nissan Motors 1934. 
1934.</s><s>Yoshisuke Aikawa je razdvojio Tobata Casting te ga registrirao kao novu podružnicu koju je nazvao Nissan Motors (Nissan).</s><s>Dioničari nove tvrtke Nissan Motor Co., Ltd. (jap. 日産自動車) nisu bili oduševljeni perspektivom automobilske industrije u Japanu te je zbog toga Aikawa kupio sve dionice Tobata Castinga u lipnju 1934.</s><s>Kako bi kupio te dionice, koristio je kapital Nippon Industriesa.</s><s>Od tada je Nissan Motors postao vlasništvo Nissan Grupe.</s>

<s>Nissan je proizvodio kamione, avione i motore za potrebe japanske vojske.</s><s>Glavno postrojenje tvrtke je preseljeno u Kinu nakon japanske okupacije zemlje u 2. svjetskom ratu.</s><s>Tamo su se proizvodili motori za japansku vojsku sve dok tvornicu nisu zarobile američke i ruske snage.</s>

<s>Od 1947. do 1948. tvrtka se zvala Nissan Heavy Industries Corp.</s>

<s>Nissanova rana suradnja sa SAD-om 
U DAT Motorsu je kao glavni dizajner radio Amerikanac William R. Gorham.</s><s>To je inspiriralo predsjednika Aikiwu da 1908. posjeti Detroit, što je veoma utjecalo na budućnost Nissana.</s><s>Tako su iz SAD-a uvezeni strojevi te dokumentacija o dizajnu automobila i motora.</s><s>Velik dio tehnologije je doveden iz američke tvornice Graham, a Nissan je imao njihovu licencu na temelju koje su proizvedeni kamioni.</s><s>Strojeve je u Japan uvozio Mitsubishi na Nissanovo ime.</s><s>Tako je u Yokohami otvorena prva tvornica u kojoj su se proizvodili Nissanovi automobili.</s>

<s>Širenje na inozemno tržište</s>

<s>Nissan se 1950. godine odlučio proširiti na svjetsko tržište.</s><s>Tvrtka je namjeravala kroz Datsunove male automobile zadovoljiti potrebe na australskom i američkom tržištu.</s><s>Automobili su inozemnoj javnosti prvi puta predstavljeni 1959. godine na auto showu u Los Angelesu.</s><s>Te godine Nissan je prodao nekoliko automobila u SAD-u.</s><s>Iste godine tamo je osnovana podružnica Nissan Motor Corporation U.S.A. na čelu sa Yutakom Katayamom.</s><s>Nissan je nastavio s poboljšavanjem vlastitih limuzina kroz najnovije tehnološke karakteristike i talijanski stil sportskih automobila.</s><s>Primjer toga bili su Datsun Fairlady, Nissan Bluebird (koji se istaknuo pobjedama na auto utrkama), Datsun 510 i Datsun 240Z. Tvrtka je 1970. postala jedan od najvećih svjetskih izvoznika automobila.</s>

<s>Tokom naftne krize 1973. godine, korisnici automobila (posebice oni na unosnom američkom tržištu) počeli su u velikom broju koristiti automobile visoke kvalitete iz klase malih automobila.</s><s>Kako bi zadovoljio sve veću potražnju, Nissan je izgradio nove tvornice u Australiji, Južnoafričkoj Republici, Meksiku i Tajvanu.</s>

<s>Zbog tzv. "pilećeg poreza" iz 1964. godine, u Americi je uveden 25%-tni porez na uvozne automobile.</s><s>Zbog toga su Nissan, Honda i Toyota početkom 1980-ih započeli s izgradnjom vlastitih postrojenja u SAD-u.</s>

<s>Nissan je najprije u mjestu Smyrna u saveznoj državi Tennessee izgradio tvornicu za proizvodnju kamiona kao što su Datsun 720 i Nissan Hardbody.</s><s>S vremenom je proizvodna linija proširena i na proizvodnju nekoliko modela automobila i SUV-ova, uključujući modele Altima, Maxima, Xterra i Pathfinder.</s><s>U istoj američkoj saveznoj državi, u gradu Decherdu, Nissan je otvorio tvornicu za proizvodnju motora.</s><s>Nedugo potom otvoren je treći Nissanov pogon u SAD-u (Canton, Mississippi) koji se bavio proizvodnjom vozila.</s>

<s>U cilju "nadmudrivanja" izvoznih carina i troškova dostave na europskom tržištu, Nissan je razmotrio otvaranje pogona u Europi.</s><s>Nakon opsežne analize odabran je Sunderland na sjeveroistoku Engleske zbog dostupnosti lokalnoj visoko kvalificiranoj radnoj snazi i položaju grada u blizini glavne luke.</s><s>Tvornica je dovršena 1986. godine kao Nissan Motor Manufacturing (UK) Ltd.</s><s>To je postalo jedno od najproduktivnijih automobilskih postrojenja u Europi s godišnjom proizvodnjom od 400.000 vozila.</s><s>Nissanovi modeli Note i Qashqai proizvode se u njegovom britanskom pogonu u Sunderlandu.</s><s>9. siječnja 2009. najavljeno je otpuštanje 1.200 radnika iz tog pogona a razlog je bio globalna recesija koja je uzrokovala pad prodaje automobila na tržištu.</s>

<s>Financijske poteškoće u Australiji tokom kasnih 1980-ih rezultirale su prestankom Nissanove proizvodnje na tom kontinentu.</s>

<s>1998. godine Nissan je najavio da prodaje jednu od svojih upravnih zgrada grupaciji Mori Group za 107,8 milijuna USD.</s>

<s>2005. godine tvrtka započinje s poslovnim operacijama u Indiji putem vlastite podružnice Nissan Motors India.</s><s>Sa svojim globalnim partnerom Renaultom, Nissan je uložio 920 milijuna USD u izgradnju proizvodnih pogona u Chennaiju.</s><s>Cilj tih pogona je proizvodnja vozila za indijsko tržište ali je i baza za izvoz malih automobila u Europu.</s>

<s>Nissan je na temelju joint venture udruženja sa Dongfeng Motorom prodao oko 520.000 novih vozila u Kini tokom 2009. godine.</s><s>Cilj tvrtke je tokom tri ili četiri godine povećati prodaju na 1 milijun vozila.</s><s>Kako bi se ostvario taj cilj, Dongfeng-Nissan je proširio svoja postrojenja i na kineski grad Guangzhou u kojem će biti najveća Nissanova tvornica na Svijetu.</s>

<s>Novija povijest tvrtke</s>

<s>Nissan je 1996. počeo s razvojem vozila s gorivim ćelijama, dok su 2002.</s><s>Toyota i Nissan počeli sa zajedničkom suradnjom u hibridnoj tehnologiji.</s><s>Dvije godine kasnije Nissan je razvio hibridni prototip Altima.</s>

<s>17. svibnja 2006.</s><s>Nissan je u Japanu predstavio Atlas 20, hibridni kamion.</s><s>Pod nazivom Cabstar predstavljen je na auto showu u Hannoveru.</s>

<s>30. lipnja 2006.</s><s>General Motors je sazvao hitan sastanak odbora kako bi se razmotrio prijedlog dioničara Kirka Kerkoriana da se formira savez između GM-a i alijanse Renault-Nissan.</s><s>4. listopada 2006.</s><s>GM i Nissan su prekinuli pregovore zbog prevelikog jaza između Nissanove naknade General Motorsu.</s>

<s>23. veljače 2008. indijska savezna država Tamil Nadu je potpisala memorandum o razumijevanju (eng. Memorandum of understanding - MoU) s automobilskim konzorcijem Mahindra-Renault-Nissan o izgradnji proizvodnog pogona u Chennaiju.</s><s>Početno ulaganje je obuhvaćalo proizvodnju automobila, komunalnih vozila i rezervnih dijelova te gotovo 50.000 traktora svake godine.</s><s>Smatra se da će se tim projektom otvoriti 41.000 radnih mjesta.</s>

<s>U kolovozu 2009. sjedište tvrtke je preseljeno iz Tokija natrag u Yokohamu.</s>

<s>2010.</s><s>Nissan je objavio da vlastitu hibridnu tehnologiju više ne temelji na Toyoti.</s><s>Nissanova hibridna tehnologija je u odnosu na Toyotinu manje kompliciranija te više učinkovitija.</s>

<s>Povlačenje vozila 
2. ožujka 2010.</s><s>Nissan je najavio povlačenje 540.000 vozila zbog greške na pedalama kočnice i gasa.</s><s>Problem s papučicom kočnice se odnosio na 179.000 vozila u SAD-u te oko 26.000 na Bliskom istoku, Kanadi, Rusiji i nekoliko drugih zemalja.</s>

<s>Između 2008. i 2010. povučena su pickup vozila Nissan Titan te SUV-ovi Infiniti QX56 i Nissan Armada dok su Minivanovi Nissan Quest povučeni su između 2008. i 2009.</s><s>Od ostalih modela koji su znali biti povučeni bili su i Frontier, Pathfinder i Xterra.</s><s>Puvučeni su zbog opasnosti u električnim relejima smještenim u modulima kontrole motora vozila.</s><s>Zbog grešaka na automobilima, Nissan je diljem svijeta morao povući 2,2 miljuna vozila.</s>

<s>Utjecaj na okoliš 
Prije najave Nissan Leafa, Nissan Motors nije proizveo automobil koji bi imao značajniji manji utjecaj na okoliš od konkurencije.</s><s>Zbog toga tvrtka to namjerava promijeniti u budućnosti kroz naglasak na razvoj, proizvodnju i prodaju električnih automobila.</s><s>Stoga Nissan nastoji na američkom tržištu započeti s prodajom električnih automobila od prosinca 2010.</s><s>Tvrtka tvrdi da njen model Nissan Leaf može postići max. brzinu od 140 km/h (90 mph) te može prijeći 100 milja po jednom punjenju.</s><s>Predviđeno je da je za punjenje automobila u potpunosti potrebno osam sati, dok automobil koristi litij-ionsku bateriju.</s><s>Vozilo je namijenjeno za kratke udaljenosti te nije namijenjeno kao zamjena za tradicionalne automobile za duga putovanja.</s><s>Nissan je na temelju analize troškova odlučio da razvije 100% električne automobile a ne brza vozila koja koriste etanol ili biogorivo.</s><s>12. svibnja 2009.</s><s>Nissan je objavio da će svoja električna vozila proizvoditi u svojoj tvornici Oppama u Yokosukai, Kanagawa.</s><s>Baterije za ta vozila proizvodit će Automotive Energy Supply Corporation, joint venture tvrka u vlasništvu Nissan Motorsa (51%), NEC Corporation (42%) i NEC TOKIN Corporation (7%).</s>

<s>Suradnja s drugim auto industrijama</s>

<s>Austin Motor Company</s>

<s>Kao Hino i Isuzu, i Nissan je u Europi otvorio vlastitu podružnicu kako bi si omogućio pristup europskom dizajnu automobila i motora.</s><s>Nissan je kao partnera odabrao Austin Motor Company iz Velike Britanije.</s><s>Nissan je 1930. započeo s proizvodnjom modela Austin 7 iako je u to vrijeme bilo rasprava o legitimnosti njihove licence.</s>

<s>1952. godine Nissan je potpisao pravni ugovor s Austinom na temelju kojeg je Nissan na temelju gotovih uvoznih dijelova sastavio 2.000 Austinovih automobila koje je u Japanu prodavao pod Austinovim znakom.</s><s>Sporazumom je dogovoreno da će Nissan kod kuće proizvoditi sve Austinove dijelove u roku od tri godine.</s><s>Tako je Nissan proizvodio i prodavao Austinove automobile sedam godina.</s><s>Ugovorom je Nissanu omogućeno da koristi Austinove patente, a Nissan ih je upotrebljavao u razvoju vlastitih motora u svojoj automobilskoj liniji Datsun.</s><s>1953. godine Austinovi automobili su se teško prodavali zbog velike cijene zbog čega se već 1955.</s><s>Austin A50 u potpunosti proizvodio u Nissanovom pogonu te je imao nešto veće tijelo te novi motor zapremine 1489 ccm3.</s><s>Nissan je između 1953. i 1959. proizveo 20.855 Austin automobila.</s>

<s>Tvrtka je iskoristila Austinove patente kako bi dodatno razvila vlastiti moderni dizajn motora na temelju Austinovog dizajna automobila iz njegove A i B obitelji.</s><s>Vrhunac toga bila je Nissanova A serija motora iz 1967.</s><s>Iste godine Nissan je predstavio svoj novi napredni L motor s četiri cilindra i bregastom osovinom.</s><s>Motor je dizajnom bio sličan onome od Mercedes-Benza.</s><s>Ovaj motor se ugrađivao u Datsun 510 kojime je Nissan stekao respekt na svjetskom tržištu limuzina.</s>

<s>1969. godine tvrtka je predstavila sportski automobil Datsun 240Z s motorom od šest cilindara iz L serije.</s><s>Ovim automobilom Nissan je dodatno potvrdio svoj renome na automobilskom tržištu.</s>

<s>Spajanje s Prince Motor Company 
1966. godine Nissan se spojio sa Prince Motor Company te je u to vrijeme predstavio svoje modele Nissan Skyline i Nissan Gloria.</s><s>Naziv Prince još se uvijek koristi u imenima nekih Nissanovih autosalona u Japanu.</s><s>Tvrka je 1989. godine na američkom tržištu predstavila novi brand luksuznih automobila pod nazivom Infiniti.</s>

<s>Suradnja s Ford Motor Company 
Godinu dana prije početka Nissanove suradnje s američkim Fordom, na tržište je lansiran Nissan Terrano s 4x4 pogonom te je estetski i mehanički bio identičan Fordu Mavericku.</s><s>Oba automobila proizvodila su se u Španjolskoj.</s><s>Iako je proizvodnja Mavericka završila 1998. zbog razočaravajuće prodaje, Nissan Terrano je ostvario veliki prodajni uspjeh te se proizvodio do 2005.</s><s>Tada ga je zamijenio Nissan Pathfinder.</s>

<s>Od 1993. do 2002.</s><s>Nissan je bio u partnerstvu s američkim Fordom kroz minivan automobile Mercury Villager i Nissan Quest.</s><s>Ova dva vozila proizvodila su se s istim dijelovima te su bili gotovo identični osim nekoliko vizualnih razlika.</s><s>Ford je 2002. prekinuo s proizvodnjom Villagera kako bi stvorio slobodan prostor za nove modele Freestar i Monterey.</s><s>Nissan je 2004. proizveo novu verziju Questa koji je samostalno dizajniran te nije vezan s Fordovim modelom.</s>

<s>Alijansa s Renaultom</s>

<s>Nakon što se Nissan 1999. suočio s ozbiljnim financijskim poteškoćama, tvrtka je ušla u alijansu, odnosno poslovno savezništvo sa francuskim Renaultom.</s><s>27. ožujka 1999. potpisan je sporazum kojim je stvorena Renault-Nissan alijansa, prvi oblik takve vrste suradnje između japanskog i francuskog proizvođača automobila.</s><s>Iste godine Renault je imenovao Carlosa Ghosna glavnim operativnim direktorom koji je uzeo 22,5% udjela u grupaciji Nissan Diesel.</s><s>Vjerojatno je zbog toga Nissan iste godine otpustio svoje vodeće menadžere.</s>

<s>Suradnja ovih dviju sutomobilskih tvrtki je evoluirala tokom godina tako da Renault danas ima 44,3% Nissanovih dionica, a japanski proizvođač 15% dionica Renaulta, koje Nissanu ne daju pravo glasovanja ili zastupnika u odboru Renaulta zbog francuskih zakonskih ograničenja.</s>

<s>Tokom Ghosnovog upravljanja, donesen je "Nissanov plan preporoda" čime je tvrtka značajno odskočila.</s><s>Taj odskok mnogi vodeći ekonomisti smatraju jednim od najspektakularnijih korporativnih preokreta u povijesti.</s><s>2001. godine tvrtka je pokrenula "Nissan 180", plan kapitalizacije uspjeha Nissanovog plana preporoda.</s><s>Cilj je bio prodaja milijun vozila, postizanje operativne marže od 8% te 0% dugova.</s><s>Carlos Ghosn je zbog svojeg uspješnog upravljanja tvrtkom veoma cijenjen u Japanu jer je napravio velik zaokret tvrtke usred bolne japanske gospodarske krize.</s><s>Zaokret Ghosna i Nissana prikazan je i u japanskim manga stripovima i popularnoj kulturi.</s><s>Njegova dostignuća u revitalizaciji Nissana omogućila su mu dodjeljivanje japanske medalje časti: "Japanska medalja s plavom vrpcom" 2004. godine, od strane japanske Vlade.</s>

<s>Prvi automobil Renault-Nissan alijanse bio je Nissan Primera uveden 2001. godine, koji sa Renault Lagunom iz 2000. dijeli isto podvozje.</s><s>Nakon toga nastavljena je tehnička suradnja, pa Nissanovi modeli Micra, Note i Versa imaju isti mehanički dizajn kao Renault Clio.</s>

<s>7. travnja 2010.</s><s>Daimler AG je za 3,9% udjela u Nissanu i Renaultu dao 3,9% udjela u vlastitoj tvrtki.</s><s>Ovaj trostruki savez omogućuje povećanje razmjene tehnologije i razvojnih troškova, poticanje globalne suradnje i zajednički razvoj.</s><s>Vjeruje se da je savezništvo s Daimlerom fokusirano na tehnologije vezane uz električne automobile (baterije i elektronika).</s>

<s>Sudski spor s Nissan Computer Corporation 
U prosincu 1999.</s><s>Nissan je sudski zatražio 10 milijuna USD odštete od predsjednika tvrtke Nissan Computer, Uzija Nissana zbog korištenja njihova imena kao imena svoje tvrtke.</s><s>Nissan Computer je američka tvrtka koja se bavi prodajom i popravcima računala te internet uslugama.</s><s>U prosincu 2002.</s><s>Nissan Computer je zaprimio nalog o ograničavanju korištenja imena Nissan i domena Nissan.com i Nissan.net koje su posjedovali.</s>

<s>2004. godine u devetoj sudskoj žalbi došlo je došlo je do promjena koje su rezultirale izmjenom nekih ranijih odluka donesenih u korist Nissan Motorsa.</s>

<s>5. veljače 2008. konačnom odlukom je doneseno da Nissan Computer mora podmiriti sve sudske troškove te da ne prevladava odluka niti jedne strane.</s><s>Odmah nakon donesene presude, Nissan Motors je u ožujku 2008. prijavio logotip tvrtke Nissan Computer.</s><s>To je protumačeno kao pokušaj automobilske industrije da kroz UDRP dobije internetsku domenu.</s>

<s>Vodstvo tvrtke 
Predsjednici i CEO Nissana kroz povijest:</s>

<s>1933. - 1939.</s><s>Yoshisuke Aikawa
 1939. - 1942.</s><s>Masasuke Murakami
 1942. - 1944.</s><s>Genshichi Asahara
 1944. - 1945.</s><s>Haruto Kudo
 1945.</s><s>Takeshi Murayama
 1945. - 1947.</s><s>Souji Yamamoto
 1947. - 1951.</s><s>Taichi Minoura
 1951. - 1957.</s><s>Genshichi Asahara
 1957. - 1973.</s><s>Katsuji Kawamata
 1973. - 1977.</s><s>Tadahiro Iwakoshi
 1977. - 1985.</s><s>Takashi Ishihara
 1985. - 1992.</s><s>Yutaka Kume
 1992. - 1996.</s><s>Yoshifume Tsuji
 1996. - 2000.</s><s>Yoshikazu Hanawa
 2000. - danas Carlos Ghosn</s>

<s>Proizvodi</s>

<s>Automobilska industrija 
Nissan je proizveo široku paletu automobila i kamiona, u početku za domaće tržište, dok je tokom 1950-ih započeo s izvozom diljem svijeta.</s><s>Tvrtku je tri godine kasnije obilježio veliki štrajk.</s>

<s>Tvrtka je postala poznata kroz sportske automobile kao Datsun Fairlady 1500, 1600 i 2000 Roadster te seriju Z-car, liniju pristupačnih sportskih automobila koji su prvi puta predstavljeni 1969.</s><s>Tu je i sportski coupe Nissan GT-R.</s>

<s>1985. godine Nissan je stvorio tuning odjel NISMO koji je namijenjen natjecanju i razvoju performansi takvih automobila.</s><s>Jedan od poznatijih takvih modela bio je Nissan 370Z NISMO.</s>

<s>Do 1982.</s><s>Nissanovi automobili su se na izvoznim tržištima prodavali pod nazivom Datsun.</s><s>Od 1989. tvrtka svoje luksuzne modele prodaje na sjevernoameričkom tržištu pod nazivom Infiniti.</s>

<s>Nissan također prodaje malu količinu kei automobila, uglavnom u sklopu joint venturea s drugim japanskim proizvođačima kao što su Mitsubishi i Suzuki.</s><s>Međutim, Nissan ne razvija te automobile.</s><s>Tvrtka posebice surađuje u japanskom zajedničkom modelu razvoja automobila sa Mazdom, Suzukijem, Subaruom i Isuzu.</s>

<s>Za kinesko tržište Nissan proizvodi automobile u suradnji s industrijom Dongfeng Motor Group s kojom je 2006. proizveo model Nissan Livina Geniss.</s><s>To je prvi automobil iz obitelji srednjih automobila namijenjen svjetskom tržištu.</s><s>Automobil je predstavljen na međunarodnom auto showu u kineskom gradu Guangzhou.</s>

<s>SUV model Nissan Qashqai u Južnoj Africi sudjeluje na automobilističkom prvenstvu Qashqai Car Games.</s>

<s>2010. tvrtka je stvorila drugi tuning odjel - IPL, namijenjen luksuznom brandu Infiniti.</s>

<s>Nissan Titan 
Model Nissan Titan predstavljen je 2004. godine kao veliki pick-up automobil proizveden za sjevernoameričko tržište.</s><s>Automobil sa SUV automobilima Nissan Armada i Infiniti QX56 dijeli Nissan F-Alpha platformu.</s>

<s>Titan ima ugrađen Nissanov VK56DE V8 motor zapremine 5,6 litara, s 32 ventila i snagom od 317 KS.</s><s>Nissan Titan dolazi u četiri osnovna modela: XE, SE, Pro-4X i LE.</s><s>Web stranica Edmunds.com uvrstila ga je na popis najboljih velikih pick-up automobila.</s><s>Također, automobil je 2004. godine nominiran za nagradu "Najbolji sjevernoamerički pick-up godine".</s>

<s>Električna vozila</s>

<s>Planirano je da će Nissan 2010. u Europi lansirati električne automobile.</s><s>Zbog toga je Nissan Motors dovršio razvoj litij-ionskih baterija koristeći litij-nikal-mangan-kobalt oksidne katode.</s><s>Novi sustav proizvodnje će navodno udvostručiti Nissanov trenutni kapacitet manganskih čelija.</s>

<s>Električni automobil Nissan Leaf se početkom kraja 2010. očekuje u Sjevernoj Americi, Europi i Japanu.</s><s>Tvrtka je najavila da će se proizvodnja tog automobila odvijati u engleskoj tvornici u Sunderlandu.</s><s>Pretpostavlja se da će godišnji proizvodni kapacitet tog pogona iznositi 50.000 vozila.</s>

<s>Ne-automobilska industrija 
Nissan je imao proizvodnih pothvata i izvan automobilske industrije.</s><s>Primjer tome je mobilna telefonska govornica Tu-Ka iz 1994.</s><s>Taj proizvod je kasnije prodan tvrtkama DDI i Japan Telecom 1999. godine.</s>

<s>Tu je i Nissan Marine, joint venture tvrtka s korporacijom Tohatsu koja proizvodi motore za plovila i ostalu pomorsku opremu.</s><s>Nissan se bavi i proizvodnjom viličara potrebnih u proizvodnim pogonima, skladištima, lukama i sl.</s>

<s>Globalna Nissanova prodaja automobila</s>

<s>Proizvodni pogoni</s>

<s>Nissan svoje proizvodne pogone ima diljem svijeta.</s><s>Ti proizvodni pogoni nalaze se na svim kontinentima svijeta (izuzev Australije) i to u sljedećim zemljama:</s>

<s>Oppama, Yokosuka, Kanagawa (Oppama Plant & istraživački centar)
Kaminokawa, Tochigi (Tochigi Plant)
Kanda, Fukuoka (Kyushu Plant & Nissan Shatai Kyushu Plant)
Kanagawa-ku, Yokohama, Kanagawa (Yokohama Plant)
Iwaki, Fukushima (Iwaki Plant)
Hiratsuka, Kanagawa (Nissan Shatai Shonan Plant)
Nagoya, Aichi (Aichi Machine Industry Atsuta & Eitoku Plants)
Matsusaka, Mie (Aichi Machine Industry Matsusaka Plant)
Tsu, Mie (Aichi Machine Industry Tsu Plant)
Uji, Kyoto (Auto Works Kyoto)
Ageo, Saitama (Nissan Diesel Motor, trenutno u posjedu Volvo Grupe)
Samukawa, Kanagawa (Nissan Kohki)
Zama, Kanagawa (Zama Plant je zatvoren 1995. te je trenutno Globalni proizvodni inžinjerski centar te mjesto za pohranu povijesnih modela)</s>

<s>São José dos Pinhais, Paraná</s>

<s>6th of October City, 6th of October Governorate</s>

<s>Santa Rosa City, Laguna</s>

<s>Oragadam, Chennai</s>

<s>Cikampek, zapadna Java
 
 Karaj, Teheran</s>

<s>Rosslyn</s>

<s>Aguascalientes, Aguascalientes
Cuernavaca, Morelos</s>

<s>Segambut, Kuala Lumpur
Serendah, Selangor</s>

<s>Tanger, Tangier Med port (Renault-Nissanov pogon, trenutno u izgradnji)</s>

<s>Karachi, Sindh</s>

<s>St.</s><s>Petersburg (od 2010. započinje s radom)</s>

<s>Smyrna, Tennessee
Canton, Mississippi
Decherd, Tennessee</s>

<s>Barcelona
Ávila</s>

<s>Bangna, Samutprakarn</s>

<s>Taipei</s>

<s>Sunderland, Tyne & Wear, North East</s>

<s>Izvori</s>

<s>Literatura</s>

<s>Vanjske veze</s>

<s>Službena web stranica tvrtke 
 Podružnica u Indiji
 Podružnica u SAD-u
 Nissanova komercijalna vozila
 Nissan Leaf 
 Vijesti o Nissanu</s>

<s>Nastanci 1933.</s><s>Japanski proizvođači automobila‎</s>

